รัฐบาลไทย-ข่าวทำเนียบรัฐบาล-รมช.ธรรมนัส เดินหน้าจัดที่ดินทำกินพร้อมเร่งรัดโครงการก่อสร้างอ่างเก็บน้ำแม่ละเมาตอนบนและพื้นที่โดยรอบ
วันจันทร์ที่ 2 ธันวาคม 2562
รมช.ธรรมนัส เดินหน้าจัดที่ดินทํากินพร้อมเร่งรัดโครงการก่อสร้างอ่างเก็บน้ําแม่ละเมาตอนบนและพื้นที่โดยรอบ
รมช.ธรรมนัส เดินหน้าจัดที่ดินทํากินพร้อมเร่งรัดโครงการก่อสร้างอ่างเก็บน้ําแม่ละเมาตอนบนและพื้นที่โดยรอบ หวังพัฒนาคุณภาพชีวิตประชาชน อําเภอแม่สอด จังหวัดตาก อย่างยั่งยืน
รมช.ธรรมนัส เดินหน้าจัดที่ดินทํากินพร้อมเร่งรัดโครงการก่อสร้างอ่างเก็บน้ําแม่ละเมาตอนบนและพื้นที่โดยรอบ หวังพัฒนาคุณภาพชีวิตประชาชน อําเภอแม่สอด จังหวัดตาก อย่างยั่งยืน
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นในประธานพิธีมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก. 4-01) ให้กับเกษตรกรในในเขตปฏิรูปที่ดินจังหวัดตาก จํานวน 30 ราย พร้อมมอบแหล่งน้ําในไร่นานอกเขตชลประทาน จํานวน 4 ราย และบัตรดินดี จํานวน
4 ราย ณ วัดไทยสามัคคี อําเภอแม่สอด จังหวัดตาก ว่า กระทรวงเกษตรและสหกรณ์ โดยสํานักงานการปฏิรูปที่ดินเพื่อเกษตรกรรมจังหวัดตาก (ส.ป.ก.ตาก) ได้มีพระราชกฤษฎีกากําหนดเขตที่ดินให้เป็นเขตปฏิรูปที่ดิน มีพื้นที่ดําเนินการ จํานวน 410,527 ไร่ มีผลการจัดที่ดินให้เกษตรกร 27,355 ราย 34,490 แปลง เนื้อที่ 366,785 ไร่ ในพื้นที่ 9 อําเภอ 41 ตําบล คงเหลือเนื้อที่ดําเนินการจํานวน 11,667 ไร่ สําหรับอําเภอแม่สอดมีผลการจัดที่ดินให้เกษตรกรแล้ว 2,891 ราย 3,579 แปลง เนื้อที่ 50,730 ไร่ ซึ่งในปีงบประมาณ 2562 ส.ป.ก.ตาก ได้ดําเนินการจัดที่ดินให้แก่เกษตรกรในเขตปฏิรูปที่ดิน อําเภอแม่สอด และอําเภอพบพระ จังหวัดตาก จํานวน 66 ราย 77 แปลง เนื้อที่ 1,064 ไร่ และดําเนินการมอบให้แก่เกษตรกรไปแล้วบางส่วน ซึ่งในครั้งนี้จะเป็นการมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก. 4-01) แก่เกษตรกรในอําเภอแม่สอดจํานวน30ราย
รวมทั้ง กรมพัฒนาที่ดินยังได้จัดทําโครงการบัตรดินดี (ID Din Dee) เฉลิมพระเกียรติเนื่องในโอกาส มหามงคลพระราชพิธีบรมราชาภิเษก เพื่อให้เกษตรกรทราบถึงลักษณะดินของตนเองว่ามีความอุดมสมบูรณ์มากน้อยเพียงใด และทราบปัญหาของดินในแปลงปลูกพืช พร้อมกับคําแนะนําในการแก้ไขปรับปรุงบํารุงดิน สําหรับสถานีพัฒนาที่ดินตาก ได้ดําเนินการจัดทําข้อมูลบัตรดินดีให้แก่เกษตรกรในปีงบประมาณ 2562 เป้าหมายทั้งจังหวัด 2,250 ราย ประกอบด้วย อําเภอเมือง จํานวน 484 ราย อําเภอวังเจ้า จํานวน 102 ราย อําเภอบ้านตาก จํานวน 521 ราย อําเภอสามเงา จํานวน 488 ราย อําเภอพบพระ จํานวน 130 ราย อําเภออุ้มผาง จํานวน 29 ราย อําเภอท่าสองยาง จํานวน 3 ราย อําเภอแม่ระมาด จํานวน 44 ราย และอําเภอแม่สอด จํานวน 449 ราย ในพื้นที่ตําบลแม่กาษา อําเภอแม่สอดมีจํานวน105รายและจะมอบบัตรดินดีให้เกษตรกรจํานวน4ราย
นอกจากนี้ ยังจัดทําโครงการแหล่งน้ําในไร่นานอกเขตชลประทาน ซึ่งมีความสําคัญอย่างยิ่งต่อระบบการทําการเกษตร ในพื้นที่ทําการเกษตรที่อยู่นอกเขตชลประทานซึ่งมักประสบปัญหาการขาดแคลนน้ํา โดยดํานเนินการขุดสระน้ําขนาด 1,260 ลูกบาศก์เมตร และให้เกษตรกรมีส่วนร่วมในการออกค่าใช้จ่าย เพื่อเป็นการบรรเทาสภาพปัญหาภัยแล้ง การขาดแคลนน้ํา และเพิ่มประสิทธิภาพการกักเก็บน้ําในพื้นที่ทําการเกษตรของเกษตรกร ซึ่งในปีงบประมาณ 2562 กรมพัฒนาที่ดิน โดยสถานีพัฒนาที่ดินตาก มีเป้าหมายดําเนินการจํานวน 133 บ่อ ครอบคลุมพื้นที่ดําเนินการจํานวน 6 อําเภอ ดังนี้ อําเภอเมือง จํานวน 66 บ่อ อําเภอวังเจ้า จํานวน 20 บ่อ อําเภอบ้านตาก จํานวน 3 บ่อ อําเภอสามเงา จํานวน 14 บ่อ อําเภอแม่ระมาด จํานวน 16 บ่อ และอําเภอแม่สอด จํานวน 14 บ่อ ในส่วนของตําบลแม่กาษา อําเภอแม่สอด จํานวน 8 บ่อ มีเกษตรกรรับมอบสระน้ํา จํานวน 4 ราย และในโอกาสนี้ รมช.ธรรมนัส ได้เดินทางต่อไปยังโครงการอ่างเก็บน้ําห้วยแม่ละเมาตอนล่าง เพื่อติดตามเร่งรัดการดําเนินงานก่อสร้างอ่างเก็บน้ําแม่ละเมาตอนบน และพื้นที่อื่นๆ โดยรอบ
"รัฐบาลมีความห่วงใยและต้องการพัฒนาคุณภาพชีวิตของพี่น้องชาวอําเภอแม่สอด จังหวัดตาก ทั้งในเรื่องที่ดินทํากิน รวมไปถึงเรื่องการบริหารจัดการแหล่งน้ํา และการเตรียมการรับมือภัยแล้ง ซึ่งในฐานะที่ผมเป็นประธานคณะกรรมาธิการ (กมธ.) วิสามัญพิจารณาศึกษาแนวทางการบริหารจัดการลุ่มน้ําได้มอบนโยบายให้ทุกหน่วยงานที่เกี่ยวข้องจะต้องบูรณาการร่วมกันเพื่อเตรียมพร้อมรับสถานการณ์ภัยแล้งที่กําลังจะเกิดขึ้นและการบริหารจัดการน้ําในพื้นที่อย่างยั่งยืนต่อไป" รมช.ธรรมนัส กล่าว